**Descrierea indicatorilor (prezentaţi în secțiunile 2.5.1 și 2.5.2 și după caz, în secţiunea 2.6 Rezultatele așteptate din Ghidul solicitantului)**

|  |  |  |  |  |  |  |
| --- | --- | --- | --- | --- | --- | --- |
| **Indicator** | | **Definiție** | **Unitate de măsură** | **Modalitate de calcul** | | **Sursa datelor** |
| **Indicatori specifici Programului și Rezultatele așteptate[[1]](#footnote-1)** | | | | | | |
| **RCR29 - Estimarea emisiilor de gaze cu efect de seră** | | Se referă la totalul estimat al emisiilor de gaze cu efect de seră pentru entitățile sau procesele sprijinite.  (Valoarea de referinţă/de la începutul implementării se referă la nivelul estimat al emisiilor de GES în cursul anului înainte de începerea intervenției, iar valoarea obținută la finalizarea proiectului este calculată ca totalul estimat al emisiilor de GES pe baza nivelului atins de performanță energetică în cursul anului după finalizarea intervenției). | Echivalent tone de CO2/an | Indicele anual specific de emisii echivalent CO2 se calculează în baza Metodologiei de calcul al performanței energetice a clădirilor, aprobată prin Ordinul ministrului transporturilor, construcțiilor și turismului nr. 157/2007, cu modificările și completările ulterioare.  Potrivit metodologiei, pentru măsura/pachetul de măsuri se recalculează consumurile energetice şi se estimează costurile şi durata corespunzătoare de recuperare a implementării măsurii/pachetului. Se recomandă să se solicite și estimarea reducerii anuale specifice a emisiilor, pe măsură sau pe pachet de măsuri.  **În secțiunea Rezultate așteptate**: se va menționa atât *Valoarea la începutul implementării*, cât și *valoarea preconizată pentru finalizarea implementării*, atât pentru fiecare componentă (clădire) în parte, cât și centralizat la nivel de proiect, astfel încât să se poată evidenția scăderea înregistrată ca urmare a implementării măsurilor *pentru fiecare clădire dar și centralizat/proiect.*  În cazul proiectelor cu mai multe componente, valorile din ***secțiunea Indicatori*** vor fi raportate doar centralizat la nivel *de proiect.* | | Raportul de audit energetic și Certificatul de performanţă energetică pentru proiectele sprijinite |
| **RCR26 - Consumul anual de energie primară** | | Se referă la consumul anual total de energie primară pentru entitățile sprijinite  Valoarea de referinţă/de la începutul implementării se referă la consumul anual de energie primară înainte de intervenție, iar valoarea la finalizarea proiectului se referă la consumul anual de energie primară pentru anul de după intervenție). | MWh/an | Transformarea energiei finale în energie primară se realizează pentru fiecare vector energetic (încălzire/răcire, apă caldă de consum, electric) utilizând coeficienţii corespunzători de conversie în energie primară prevăzuţi în Ordinul MDRAPFE nr. 2641/2017.  Se calculează în baza Metodologiei de calcul al performanței energetice a clădirilor, aprobată prin Ordinul ministrului transporturilor, construcțiilor și turismului nr. 157/2007, cu modificările și completările ulterioare.  Valoarea indicatorului înregistrată la finalul implementării proiectului reprezintă valoarea calculată pentru clădire după implementarea măsurilor/pachetelor de măsuri propuse în Raportul de audit energetic.  **În secțiunea Rezultate așteptate**: se va menționa atât *Valoarea la începutul implementării*, cât și *valoarea preconizată pentru finalizarea implementării*, atât pentru fiecare componentă (clădire) în parte, cât și centralizat la nivel de proiect, astfel încât să se poată evidenția scăderea înregistrată ca urmare a implementării măsurilor *pentru fiecare clădire, dar și centralizat/proiect.*  În cazul proiectelor cu mai multe componente, valorile din ***secțiunea Indicatori*** vor fi raportate doar centralizat la nivel *de proiect.* | | Raport de audit energetic și  Certificat de performanță energetică pentru proiectele sprijinite |
| **RCO19 - Clădiri publice cu performanțe energetice îmbunătățite**  \*Indicatorul nu acoperă  - locuințele sociale (acestea sunt incluse în RCO18) | | Suprafața utilă încălzită a clădirilor publice care ating o performanță energetică mai bună ca urmare a sprijinului primit. Performanța energetică îmbunătățită trebuie să fie înțeleasă în sensul unei îmbunătățiri a clasificării energetice a  clădirii publice cu cel puțin o clasă energetică și trebuie să fie documentată pe baza certificatelor de performanță energetică (CPE), în linie cu Directiva 2010/31/UE.  Grilele de clasificare energetică a clădirilor sunt precizate în Metodologia de calcul al performanței energetice a clădirilor, aprobată prin Ordinul ministrului transporturilor, construcțiilor și turismului nr. 157/2007, cu modificările și completările ulterioare. | mp utili încălziți | Valoarea de referinţă/ de la începutul implementării proiectului este 0.  Valoarea indicatorului la finalul implementării proiectului reprezintă suprafața utilă încălzită a clădirilor publice care ating o performanță energetică mai bună ca urmare a sprijinului primit. În cazul proiectelor cu mai multe componente, se va raporta numărul total de mp utili încălziți calculat ca sumă între mp utili încălziți /fiecare componentă (clădire) în parte.  **În secțiunea Rezultate așteptate**: *Valoarea la începutul implementării este 0*. *Valoarea preconizată pentru finalizarea implementării este egală cu* suprafața utilă încălzită a clădirilor publice care ating o performanță energetică mai bună ca urmare a sprijinului primit(raportarea se face atât pentru fiecare componentă (clădire) în parte, cât și centralizat la nivel de proiect, astfel încât să se poată evidenția suprafața utilă încălzită *pentru fiecare componentă, dar și centralizat/proiect).*  În cazul proiectelor cu mai multe componente, valorile din ***secțiunea Indicatori*** vor fi raportate doar centralizate la nivel *de proiect și doar cele de la finalizarea implementării.* | | La finalizarea investiţiei și emiterea certificatului de performanță energetică |
| **RCO18 - Locuințe cu performanță energetică îmbunătățită**  \**se raportează doar în cazul clădirilor care au destinație de locuințe sociale, deținute de instituții publice, caz în care nu se raportează RCO 19* | Numărul de locuințe (sociale) cu performanță energetică îmbunătățită datorită sprijinului financiar acordat. Performanța energetică îmbunătățită trebuie înțeleasă ca o îmbunătățire a clasificării energetice a locuinței cu cel puțin o clasă energetică și trebuie documentată pe baza certificatelor de performanță energetică (CPE).  O locuință este definită ca „o cameră sau o suită de camere dintr-o clădire permanentă sau o parte separată structural a unei clădiri care (...) este concepută pentru locuirea unei gospodării private pe tot parcursul anului”.  Grilele de clasificare energetică a clădirilor sunt precizate în Metodologia de calcul al performanței energetice a clădirilor, aprobată prin Ordinul ministrului transporturilor, construcțiilor și turismului nr. 157/2007, cu modificările și completările ulterioare. | | Locuinţe (Nr.) | Valoarea indicatorului la începutul implementării proiectului este zero.  Valoarea indicatorului înregistrată la finalul implementării proiectului reprezintă numărul de locuințe (gospodării) care înregistrează o clasificare mai bună a consumului de energie, documentată pe baza certificatelor de performanță energetică (CPE), ca urmare a implementării proiectului.  **În secțiunea Rezultate așteptate**: *Valoarea la începutul implementării este 0*. *Valoarea preconizată pentru finalizarea implementării este egală cu numărul (locuințelor) gospodăriilor reabilitate prin proiect* (raportarea se face atât pentru fiecare componentă (bloc de locuinţe sociale) în parte, cât și centralizat la nivel de proiect, astfel încât să se poată evidenția numărul de gospodării cu o clasificare mai bună a consumului de energie ca urmare a implementării măsurilor *pentru fiecare componentă, dar și centralizat/proiect).*  În cazul proiectelor cu mai multe componente, valorile din ***secțiunea Indicatori*** vor fi raportate doar centralizat la nivel *de proiect și doar cele de la finalizarea implementării.* | Raport de audit energetic/Documentația tehnică/tehnico-economică a proiectului/ certificate de performanță energetică (CPE) | |
| **Indicatori specifici apelului de proiecte și Rezultatele așteptate[[2]](#footnote-2)** | | | | | | |
| **Consumul anual de energie finală pentru încălzire** | | Se referă la cantitatea de energie finală consumată pentru încălzire ca urmare a implementării proiectului (valoarea finală).  (**În secțiunea Rezultate așteptate**: valoarea la începutul implementării se referă la consumul anual de energie finală pentru încălzire înainte de intervenție, iar valoarea la finalizarea proiectului se referă la consumul anual de energie finală pentru încălzire pentru anul de după intervenție) | (kWh/an) | Se calculează în baza Metodologiei de calcul al performanței energetice a clădirilor, aprobată prin Ordinul ministrului transporturilor, construcțiilor și turismului nr. 157/2007, cu modificările și completările ulterioare.  Valoarea indicatorului la finalul implementării proiectului reprezintă valoarea calculată după implementarea măsurilor/pachetelor de măsuri propuse prin Raportul de audit energetic.  **În secțiunea Rezultate așteptate**: se va menționa atât *Valoarea la începutul implementării*, cât și *valoarea preconizată pentru finalizarea implementării*, atât pentru fiecare componentă (clădire) în parte, cât și centralizat la nivel de proiect, astfel încât să se poată evidenția scăderea înregistrată ca urmare a implementării măsurilor *pentru fiecare clădire, dar și centralizat/proiect.*  *Se va menționa inclusiv procentul (%) de* scădere a consumului anual de energie pentru încălzire la nivel de proiect.  În cazul proiectelor cu mai multe componente, valorile din ***secțiunea Indicatori*** vor fi raportate doar centralizat la nivel *de proiect și doar cele de la finalizarea implementării.* | | Raport de audit energetic și  Certificat de performanță energetică |
| **Consumul anual de energie primară din surse regenerabile** | | Se referă la cantitatea de energie primară anuală proventă din surse regenerabile de energie, consumată ca urmare a implementării proiectului (valoarea finală)  (**În secțiunea Rezultate așteptate**: valoarea la începutul implementării se referă la consumul anual de energie primară din surse regenerabile înainte de intervenție, iar valoarea la finalizarea proiectului se referă la consumul anual de energie primară din surse regenerabile pentru anul de după intervenție) | kWh/an | Transformarea energiei finale în energie primară se realizează pentru fiecare vector energetic (încălzire/răcire, apă caldă de consum, electric) utilizând coeficienţii corespunzători de conversie în energie primară prevăzuţi în Ordinul MDRAPFE nr. 2641/2017.  Se calculează în baza Metodologiei de calcul al performanței energetice a clădirilor, aprobată prin Ordinul ministrului transporturilor, construcțiilor și turismului nr. 157/2007, cu modificările și completările ulterioare.  Valoarea indicatorului înregistrată la finalul implementării proiectului reprezintă valoarea calculată pentru clădire după implementarea măsurilor/pachetelor de măsuri propuse în Raportul de audit energetic.  **În secțiunea Rezultate așteptate**: se va menționa atât *Valoarea la începutul implementării*, cât și *valoarea preconizată pentru finalizarea implementării*, atât pentru fiecare componentă (clădire) în parte, cât și centralizat la nivel de proiect.  *Se va menționa inclusiv procentul (%) de* energie primară din surse regenerabile raportat la total energie primară la nivel de proiect  În cazul proiectelor cu mai multe componente, valorile din ***secțiunea Indicatori*** vor fi raportate doar centralizat la nivel *de proiect și doar cele de la finalizarea implementării.* | | Raport de audit energetic și  Certificat de performanță energetică |
| **Numărul clădirilor care**  **beneficiază de măsuri de creștere a eficienței energetice** | | Se referă la clădirile care fac obiectul investițiilor prin proiectul finanțat (componentele proiectului) | Număr clădiri | Valoarea indicatorului la începutul implementării proiectului este zero.  Valoarea indicatorului înregistrată la finalul implementării proiectului reprezintă numărul de clădiri care au beneficiat de investiții prin proiectele sprijinite. | | Raport de audit energetic/  Certificat de performanță energetică/Documentația tehnică/tehnico-economică a proiectului |
| **Numărul punctelor de reîncărcare a vehiculelor electrice instalate** | | **Punctul de reîncărcare** înseamnă, în sensul art. 2, pct. 3 al Directivei 2014/94/UE a Parlamentului European și a Consiliului, o interfață care este capabilă **să încarce, pe rând, câte un vehicul electric** sau să schimbe, pe rând, câte o baterie a unui vehicul electric. | Număr puncte de reîncărcare | Valoarea indicatorului la începutul implementării proiectului este zero.  Valoarea indicatorului înregistrată la finalul implementării proiectului reprezintă numărul de **puncte de reîncărcare** inst~~l~~alate prin proiectele sprijinite. | | Documentația tehnică/tehnico-economică a proiectului |

**NOTĂ:**

* În ceea ce privește cerinţe minime de performanţă energetică pentru clădirile existente şi elemente de anvelopă ale acestora, se vor avea în vedere prevederile Ordinului viceprim-ministrului, ministrul dezvoltării regionale, administrației publice și fondurilor europene nr. 2641 din 4 aprilie 2017, privind modificarea și completarea reglementării tehnice ”*Metodologie de calcul al performanței energetice a clădirilor”*, aprobată prin Ordinul ministrului transporturilor, construcțiilor și turismului nr. 157/2007 (publicată în Monitorul Oficial al României nr. 252/11 aprilie 2017), aplicabile pentru clădirile existente (rezidențiale și nerezidențiale), inclusiv
* Anexa nr. 1 la acesta ”*Cerinţe minime de performanţă energetică pentru clădiri şi elemente de anvelopă ale acestora”*

*(*Pentru zona climatică V se vor utiliza, prin extrapolare, valorile corespunzătoare zonei climatice IV)

și

* Anexa nr. 2 la acesta ”*Energia primară și factorul de emisie CO2 atribuit energiei primare”*

(Pentru cazurile în care există centrală termică de zonă care alimentează cu agent termic clădirile propuse în proiect, se vor utiliza factorii de conversie în energie primară aferenți combustibilului utilizat pentru producerea acestor agenți termici (gaz natural, păcură etc.) (a se vedea Tabelul 1 din Anexa nr. 2 la Ordinul mai sus menționat).

1. Indicatorii specifici Programului se regăsesc și în secţiunea Rezultate așteptate, întrucât în această sectiune vor fi prezentate inclusiv valorile pentru fiecare componentă (clădire) în parte [↑](#footnote-ref-1)
2. Indicatorii specifici apelului de proiecte se regăsesc și în secţiunea Rezultate așteptate, întrucât în această sectiune vor fi prezentate inclusiv valorile pentru fiecare componentă (clădire) în parte [↑](#footnote-ref-2)